မင်းလိုလိုက် မင်းကြိုက်

မင်းလိုလိုက် မင်းကြိုက် သည် မြန်မာဆိုရိုးစကား ဖြစ်သည်။ အဓိပ္ပာယ် “မင်းလိုလိုက် မင်းကြိုက်” ဆိုသည်မှာ မင်း သို့မဟုတ် အာဏာရှိသူတစ်ဦး၏ အလိုဆန္ဒအတိုင်း လိုက်လျောပြုမူပြောဆိုပါက မင်း၏ နှစ်သက်မြှောက်စားခြင်းကို ခံရမည်ဟု ဆိုလိုသည်။ အာဏာရှိသူများ၏ မျက်နှာသာရရှိရန်အတွက် သူတို့၏ အလိုသို့ လိုက်လျောခြင်းသည် သမိုင်းတစ်လျှောက်တွင် အသုံးပြုခဲ့သော နည်းလမ်းတစ်ခုဖြစ်သည်။ ဤဆိုရိုးစကားသည် အာဏာရှိသူများ၏ သဘောထားနှင့် အပြုအမူကို ဖော်ပြသည့်အပြင် အာဏာနှင့် နီးစပ်လိုသူများ၏ အပြုအမူကိုလည်း ထင်ဟပ်စေသည်။ ကိုးကားချက်များ "မင်းလိုလိုက်က၊ မင်းကြို်ကတတ်စွာ၊ သဘောသာတည့်၊" [၁၂၆၆] မဃ ၃၆၅။ "မင်းလိုလိုက် မင်းကြိုက်ဆိုသော စကားကဲ့သို့အလိုတော်ရိ ပြုလုပ်၍ …၊" [၁၂၇၅-ခန့်] ပါးစပ်။ ၂၃၂။ "ရာဇမစ္စံ ဝသံဂမေ-ဟူသော ပါဌ်ဖြင့် မင်းထံစိုးကပ်၊ မင်းမှူးမတ်ဟူသော အမှုထမ်း၊ အရာထမ်းအဖြစ်ကို အလိုရှိသောသူသည် မင်းအလိုသို့ လိုက်ပါရာ၏ ဟူလို။ ထိုစကားကို အစွဲပြု၍ မင်းအလိုလိုက်က မင်းကြိုက်သည်ဟူသော စကားကို ပြောဆိုကြကုန်၏။" [၁၂၈၉] လောဖွင့်၊ ဒု။ ၁၀၉။ ကိုးကား Category:မြန်မာဆိုရိုးစကားများ